وزارتِ تعلیم
طلباء کو ڈجیٹل سہولتوں کی فراہمی
وزارت تعلیم کی وزیرمملکت محترمہ اناپورنا دیوی نے آج لوک سبھا میں ایک تحریری جواب میں یہ اطلاع فراہم کی ہے ۔
تعلیم ، آئین کی موجودہ فہرست میں شامل ہے اور زیادہ تراسکول متعلقہ ریاستون اورمرکز کے زیرانتظام علاقوں کی سرکاروں کے دائرہ کارمیں ہیں ۔ البتہ اس بات کو یقینی بنانے کی غرض سے کہ دیہی علاقوں اورملک کے تعلیمی اعتبارسے پسماندہ اضلاع میں رہنے والے طلباء سمیت ، ہرطالب علم کو مسلسل تعلیم تک رسائی حاصل ہوسکے ، تعلیم کی وزارت کے اسکول تعلیم اورخواندگی سے متعلق محکمے نے ایک کثیرجہتی طریق کار اختیارکیاہے ۔
آتم نربھربھارت ابھیان کے ایک حصے کے طورپر 17؍مئی 2020 کو پی ایم ۔ ای ودّیا نامی ایک نامی پہل کا آغاز کیاگیاہے ، جس کے تحت ڈجیٹل /آن لائن /آن –ایئر تعلیم سے متعلق سبھی کوششوں کو یکجا کیاگیاہے ۔ تاکہ تعلیم حاصل کرنے کی غرض سے ملٹی موڈ رسائی فراہم کی جاسکے ۔ اس پہل میں درج ذیل پروگرام شامل ہیں ۔
- دیکشا ریاستوں اور مرکز کے زیرانتظام علاقوں میں اسکول تعلیم کے لئے معیاری ای –مواد فراہم کرنے کی غرض سے ملک کا ڈجیٹل بنیادی ڈھانچہ
- اول تابارہویں تک فی جماعت کے لئے ایک مخصوص سوئم پربھا ٹی وی چینل 
- ریڈیو ، کمیونتی ریڈیو اورسی بی ایس سی پوڈ کاسٹ –شکشا وانی کا وسیع تراستعمال
- دیکھنے اورسننے سے معذور افرادکے لئے ڈجیٹل لحاظ سے قابل رسائل اطلاعاتی نظام  پرایک خصوصی ای ۔ مواد تیارکیاگیاہے اوراین آئی او ایس ویب سائٹ /یوٹیوب پراشارتی زبان میں بھی ای ۔ مواد تیارکیاگیاہے ۔
جن مقامات پرڈجیتل سہولت  دستیاب نہیں ہیں ، وہاں تعلیم کی وزارت نے متعدد پہل قدمیاں کی ہیں ۔ ان میں کمیونٹی ریڈیواسٹیشن اورسی بی ایس ای کی شکشا وانی نامی ایک پوڈ کاسٹ ، نصابی کتابیں ، تعلیم حاصل کرنے والے افراد کی رہائش گاہ پرسپلائی کی گئی ورک شیٹ ، 21ویں صدی کی ہنرمندیاں اورصلاحتیں اوربرادری /محلہ سطح کی کلاسوں کا اہتما م جیسی پہل قدمیاں شامل ہیں ۔
اسکولی تعلیم اورخواندگی کے محکمے نے 19-2018 سے اسکولی تعلیم کے لئے ایک مربوط اسکیم –سماگرا شکشا کا آغاز کیاہے ۔ اس اسکیم کے تحت ، اسکول سے قبل ، پرائمری ، اپرپرائمری ، ثانوی سے لے کر سینئرسکینڈری سطحوں تک اسکول کو ایک مسلسل ذریعہ کے طورپر پیش کرنے کی بات کہی گئی ہے ۔
آئی سی ٹی پروگرام کے تحت چھٹی تابارہویں جماعت تک کے سرکاری اورامداد یافتہ اسکولوں کا احاطہ کیاگیاہے ، جس کی بدولت کم درجوں سے آئی سی ٹی وسائل کو بروئے کارلانے میں مدد ملے گی ۔ آئی سی ٹی لیباریٹریاں 120614 اسکولوں میں منظورشدہ ہیں اوراسمارٹ کلاس روم کو 82120اسکولوں میں منظوری ملی ہوئی ہے ۔محکمے کے اختراعی فنڈس کو موبائی اسکول ، ورچوئل اسٹوڈیو ز اوراسکولوں میں ورچوئل کلاس رومز قائم کرنے میں استعمال کیاجاتاہے ۔ ریاستون اورمرکز کے زیرانتظام علاقوں کے لئے مسلسل درس وتدریس کے منصوبے  کا سبھی ریاستوں اورمرکز کے زیرانتظام علاقوں میں آغاز کیاگیاہے ۔ اس کے علاوہ مختلف ریاستوں اور مرکز کے زیرانتظام علاقوں کے دور دراز کے ان دیہی علاقوں میں جہاں آن لائن کلاسز کا انعقاد مشکل ہے ، پری لوڈڈ ٹیبلیٹس کا موثر استعمال کیاجارہاہے ۔
مختلف طریق کارکے ذریعہ مسلسل تعلیم کی حصولیابی میں سہولت فراہم کرنے کی غرض سے ریاستوں اور مرکز کے زیرانتظام علاقوں کے لئے پرگیاتا رہنما ہدایات جاری کی گئی ہیں ۔ ان رہنما ہدایات میں دیگر باتوں کے علاوہ ، وہ صورتحال بھی شامل کی گئی ہے کہ جہاں انٹرنیٹ کنکٹی وٹی دستیاب نہیں ہے یا بہت کم بینڈوڈتھ کے ساتھ دستیاب ہے ، وہاں ٹیلی ویژن اورریڈیو وغیرہ جیسے مختلف النوع ؛یٹ فارمز کے توسط سے ان وسائل کو دستیاب کرایاجاتاہے جو کہ انٹرنیٹ پرمنحصر نہیں ہیں ۔
اس کے علاوہ ، وزارت نے ‘‘منودرپن ’’ نامی ایک سرگرم اورفعال پہل کا آغاز کیاہے ، جس کے تحت کووڈ -19عالمی وبا اور اس کے بعد کے عرصے کے دوران دماغی صحت اور جذباتی خیروعافیت کے لئے طلباء ، اساتذہ اورکنبوں کو نفسیاتی مدد فراہم کرنے کی غرض سے وسیع ترسرگرمیوں کا احاطہ کیاگیاہے ۔ مرکزی حکومت ، تعلیم پرعالمی وباء کے اثرات کو کم کرنے کی غرض سے ، ضروری اقدامات کرنے کے لئے ، رہنما ہدایات اورملاقاتوں اورمیٹنگوں کے انعقاد کے ذریعہ ریاستوں اور مرکز کے زیرانتظا م علاقوں کو مسلسل صلاح ومشورہ دے رہی ہے۔اب تک جاری کی گئی ہدایات میں سے کچھ ہدایات درج ذیل پیش کی گئی ہیں ۔